Záznam – 8. zasadnutie Rady ministra školstva, vedy, výskumu a športu Slovenskej republiky na podporu štúdia študentov so špecifickými potrebami (ďalej len „Rada“)
___________________________________________________________________________

Konanie – 23. 5. 2017 o 14,00 h., ŠD Družba, Univerzita Komenského v Bratislave

Prítomní: z 11 členov prítomných 10 členov + tajomník Rady Mgr. Miriam Dufeková –, prof. Ing. Ervin Lumnitzer, PhD., prof. Ing. Dušan Šimšík, PhD., Mgr. Jarmila Žolnová,  PhD., Mgr. Katarína Markovičová, PhD., doc. PhDr. Mária Šmidová, CSc., PaedDr. Elena Mendelová, PhD., PhDr. Katarína Grichová, Mgr. Darina Ondrušová, doc. Ing. Arch. Zuzana Čerešňová, PhD, Mário Obročník

Neprítomný: Mgr. Jozef Jurkovič

Program rokovania
1.	Otvorenie
a.	Schválenie programu zasadnutia 
2.	Sumarizácia plnenia schválených úloh
3.	Správa o vzdelávacích aktivitách - ústna informácia
4.	Metodické usmernenie 
5.	Prieskum podmienok štúdia a prístupnosti akademického prostredia pre študentov so špecifickými potrebami na vysokých školách v SR  
6.	Návrh – definícia podporného centra 
7.	Status študenta so špecifickými potrebami – návrh úpravy § 100 zákona o VŠ 
8.	Duplicity v poskytovaní podporných služieb študentom vysokých škôl Prehodnotenie termínu študent so špecifickými potrebami vs. študent so zdravotným znevýhodnením 
9.	Zadefinovanie pozície koordinátora – ústna informácia 
10.	Národný akčný plán – ústna informácia
11.	 Informačná prístupnosť akademických informačných systémov a nárok študenta na bezbariérovú prácu v akademickom informačnom systéme (podľa vyhlášky o minimálnych nárokoch študenta so špecifickými potrebami – návrh možností zabezpečenia bezbariérovej práce v akademických informačných systémoch pre študentov so ŠP - diskusia
12.	 Návrh Koordinátorských listov: e-periodika pre koordinátorov vysokých škôl na podporu študentov so špecifickými potrebami – návrh na zmenu, úpravu vizuálu či formy radenia príspevkov, a pod. - diskusia
13.	 Návrh plánu úloh rady na nasledujúce obdobie 
14.	 Záver a voľná diskusia – rôzne 

K bodu 1
Na úvod zasadnutia členov rady privítala p. Mendelová členov Rady, ktorá bola poverená vedením Rady za neprítomného predsedu Rady a otvorila zasadnutie. Po otvorení zasadnutia členovia rady návrh programu rokovania odsúhlasili s tým, že niektoré body programu rokovania sa prerokujú v inom poradí ako boli navrhnuté.

K bodu 2 
Členovia Rady prerokovali stav plnenia úloh, ktoré vyplynuli z rokovania Rady konaného dňa 3. 11. 2016 na Katolíckej univerzite v Ružomberku.

Úlohy vyplývajúce zo 7. zasadnutia Rady konaného dňa 3. 11.  2016

- December 2016 – 8 bodové Braillovo písmo – návrh listu pre ÚNaS Slovenska - splnené
- Január 2017 – zaslanie nového návrhu Metodického usmernenia - TUKE – BOD PROGRAMU
- Priebežne 2017 - vzdelávacie aktivity pre koordinátorov – UK, TUKE – BOD PROGRAMU
- Apríl 2017 – seminár pre koorinátorov – splnené, posunutý termín na máj 2017
- Apríl 2017 – finálna správa  - Prieskum podmienok štúdia a prístupnosti akademického prostredia pre študentov so špecifickými potrebami – BOD PROGRAMU
- Apríl 2017 – Systém financovania centier pomoci, gestor: TUKE – definícia podporného centra – BOD PROGRAMU
- Apríl 2017 – Zadefinovanie pozície koordinátora pre prácu so študentmi so špecifickými potrebami a jeho odbornej spôsobilosti – PU – návrh pozície koordinátora - BOD PROGRAMU
- Apríl 2017 – Národný akčný plán na debarierizáciu vysokoškolského prostredia – priebežná správa – BOD PROGRAMU
- Apríl 2017 – Použitie účelovej dotácie – informácia – MŠVVaŠ SR – nesplnené 
- Apríl 2017 – Status študenta so špecifickými potrebami, gestor: UK – pripraviť návrh úpravy zákona o vysokých školách – BOD PROGRAMU
- Apríl 2017 – Duplicity v poskytovaní podporných služieb študentom vysokých škôl – BOD PROGRAMU

K bodu 3
Členovia rady zo špeciálnych pedagogických pracovísk UK Bratislava a TU Košice podali priebežnú správu o vzdelávacích aktivitách pre koordinátorov vysokých škôl. Obidve centrá pokračujú v tomto roku vo vzdelávacích aktivitách. UK napr. na jeseň plánuje seminár, mimo Bratislavským účastníkom bude hradené aj ubytovanie. Po diskusii bola informácia o vzdelávacích aktivitách vzatá na vedomie a schválená.

K bodu 4
Člen Rady p. Šimšík predstavil návrh upraveného metodického usmernenia pre vytváranie podmienok na podporu študentov so špecifickými potrebami na vysokých školách. Po diskusii bolo dohodnuté, že členovia Rady zašlú do 30. 9. 2017 k tomuto materiálu pripomienky a na zasadnutí konanom v novembri 2017 bude predložená finálna verzia metodického usmernenia. Pre MŠVVaŠ SR vyplynula z tejto diskusie na najbližšieho zasadnutia úloha zistiť stav smerníc upravujúcich štúdium študentov so špecifickými potrebami  na vysokých školách v SR. 
K bodu 5
p. Mendelová predložila na rokovanie Rady finálnu verziu Prieskum podmienok štúdia a prístupnosti akademického prostredia pre študentov so špecifickými potrebami.  Členovia Rady upravený materiál vzali na vedomie. Výsledky z prieskumu budú na VŠ zaslané v najbližšej dobe. Členovia Rady navrhli, aby bol tento materiál zverejnený na stránke MŠVVaŠ SR.

K bodu 6
Člen Rady p. Šimšík predstavil návrh definície podporného centra. Úloha bola vypracovaná na základe posledného zasadnutia Rady, keď bol predložený návrh na financovanie centier pomoci, ktorý sa však nebol členmi Rady schválený. Na predchádzajúcom zasadnutí bolo teda členmi Rady schválené, že predtým, ako bude vypracovaný návrh na financovanie centier pomoci, je potrebné definovať centrum pomoci. Na základe diskusie členovia Rady schválili postup, že členovia Rady za TUKE predložia MŠVVaŠ SR odporúčania Rady  na financovanie centier pomoci. T: 30. 6. 2016

K bodu 7
V rámci bodu 7 bola opätovne otvorená otázka potreby novelizácie § 100 ods. 4 zákona o vysokých školách – status študenta so špecifickými potrebami. Na základe podnetu p. Grichovej z posledného zasadnutia Rady bol UK v Bratislave vypracovaný návrh § 100 zákona o vysokých školách. Uvedený návrh bol pripomienkovaný a odsúhlasený aj organizáciami zastupujúcimi zdravotne postihnutých občanov. Na zasadnutí sa jednotný názor k tomuto návrhu nenašiel. Problémom zostáva preukazovanie študentovej diagnózy, resp. lekárskeho nálezu, čo však väčšia členov považuje za potrebné.  Po diskusii sa členovia Rady dohodli, že sa pokúsia vypracovať návrh ustanovenia § 100, s ktorým by súhlasili všetci členovia Rady. Do 30. 6. 2017 je potrebné p. Mendelovej zaslať pripomienky, ktoré budú zapracované. Na najbližšieho stretnutia by mal byť nový návrh § 100 hotový. 

K bodu 8
Na zasadnutí bola prediskutovaná aj otázka duplicít v poskytovaní podporných služieb študentom vysokých škôl. P. Mendelová mala k dispozícií aj vyjadrenia organizácií, ktoré zastupujú občanov so zdravotným postihnutím. Ich snahou je, aby boli študenti podporovaní. P. Grichová uviedla príklad „načo je potrebné študentovi s osobnou asistenciou na písanie poskytnutie poznámok z prednášky“? Niektorí členovia vyjadrili názor, že osobný asistent nemusí byť v niektorých prípadoch postačujúci. Po diskusii členovia súhlasili s vyjadreniami organizácií zastupujúcich občanov so zdravotným postihnutím, a teda vyhlášku o minimálnych nárokoch nemeniť. 

K bodu 9
Krátko bola otvorená aj otázka, na základe podnetu z minulého zasadnutia Rady o prehodnotenie termínu študent so špecifickými potrebami vs. študent so zdravotným znevýhodnením. Opätovne boli vyžiadané názory relevantných odborníkov. Na základe ich názorov a argumentov sa neodporúča uvedenú terminológiu meniť. Členovia Rady uvedené aj schválili. 

K bodu 10
Členka Rady p. Žolnová podala ústnu informáciu o pokračovaní v prácach na zadefinovaní pozície koordinátora do katalógu pracovných činnosti. Po je informácií sa členovia Rady dohodli, že je potrebné zvážiť výhody a riziká, ktoré by toto zadefinovanie obnášalo. Na najbližšom zasadnutí by mala byť hotová finálna verzia a bude potrebné rokovať o tom, či sa bude na uvedenej úlohe ďalej pokračovať.

K bodu 11
p. Čerešňová informovala o príprave Národného akčného plánu. Pracovnú verziu mali členovia Rady k dispozícií. Členovia Rady zobrali túto informáciu na vedomie. 

K bodu 12
Uvedený bod nebol z časových dôvodov prediskutovaný, bude riešený v rámci e-mailovej komunikácie.

K bodu 13
Uvedený bod nebol z časových dôvodov prediskutovaný, bude riešený v rámci e-mailovej komunikácie.

K bodu 14
Členovia Rady prerokovali a doplnili navrhnutý plán úloh na nasledujúce obdobie, ktorý zahŕňa nasledovné úlohy:

- Metodické usmernenie, gestor: TUKE
- zaslanie pripomienok, T: 30.9.2017
- november 2017 – finálna vezria Metodického usmernenia
- Vzdelávacie aktivity pre koordinátorov, gestor: pracovisko TUKE, UK
- november 2017 – priebežná správa o vzdelávacích aktivitách pre koordinátorov a návrh vzdelávací aktivít pre koordinátorov na rok 2018
- Podporné centrum, gestor: TUKE
- zaslanie pripomienok, T: 30.6.2016
- 2017 – odporúčania Rady na financovanie centier pomoci
- Status študenta so špecifickými potrebami, gestor: UK
- zaslanie pripomienok, T: 30.6.2017
- november 2017 – finálna vezria
- Tvorba národného akčného plánu na debarierizáciu vysokoškolského prostredia
- november 2017 – priebežná správa o príprave národného akčného plánu
- Zadefinovanie pozície koordinátora, gestor: PU 
- máj-september 2017 - zaslanie pripomienok
- november 2017 – finálna vezria zadefinovania pozície koordinátora
- E-periodikum pre koordinátorov
- november 2017 – priebežná informácia

Schválil: 	PaedDr. Elena Mendelová
		za predsedu Rady